ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *1****/12/2*020

**ΑΝΑΚΟΙΝΩΣΗ ΔΗΜΑΡΧΟΥ ΑΓΙΑΣ ΒΑΡΒΑΡΑΣ**

Με συναίσθηση ευθύνης και επίγνωση των δυσκολιών, που απορρέουν από τις έκτακτες συνθήκες που βιώνουμε, ΑΠΕΥΘΥΝΟΜΑΣΤΕ σε όλους τους δημότες μας και ΤΟΥΣ ΚΑΛΟΥΜΕ, στην μεθαυριανή γιορτή της πολιούχου Αγίας Βαρβάρας, ΝΑ ΜΕΙΝΟΥΝ ΣΠΙΤΙ.

Το Ιερό προσκύνημα της Αγίας Βαρβάρας θα εορτάσει τη μνήμη της Αγίας και θα τελέσει τις Ιερές Ακολουθίες «ΚΕΚΛΕΙΣΜΕΝΩΝ ΤΩΝ ΘΥΡΩΝ», οπότε η προσέλευση στον Ιερό ναό θα είναι ανώφελη αλλά και μάταιη, καθώς η πολιτεία έχει λάβει όλα τα μέτρα για την αποτροπή προσέγγισης στο χώρο του ναού, για την αποφυγή αδικαιολόγητου και επικίνδυνου για τη δημόσια υγεία συνωστισμού.

Εξυπακούεται ότι δεν πρόκειται να πραγματοποιηθεί η καθιερωμένη πανήγυρη και ο δήμος μας δεν πρόκειται να επιτρέψει την τοποθέτηση κανενός πάγκου μικροπωλητή σε κανένα σημείο της πόλης.

ΠΡΟΕΧΕΙ Η ΔΗΜΟΣΙΑ ΥΓΕΙΑ. ΜΕΝΟΥΜΕ ΣΠΙΤΙ. ΠΡΟΣΕΥΧΟΜΑΣΤΕ ΓΙΑ ΤΟ ΤΕΛΟΣ ΑΥΤΗΣ ΤΗΣ ΔΟΚΙΜΑΣΙΑΣ.

**Ο ΔΗΜΑΡΧΟΣ**

**ΛΑΜΠΡΟΣ ΣΠ. ΜΙΧΟΣ**